钦定古今图书集成/明伦汇编/官常典/第092卷 > 虢恭安王世清
## 钦定古今图书集成/明伦汇编/官常典/第092卷 > 虢恭安王世清

按《宋史燕王传》：“燕懿王德昭第二子冀康孝王惟吉，
惟吉第三子楚国公守巽。守巽子世清，累官茂州防
御使。”先是，庆历四年诏封十王之后，守巽、从蔼封国
公，卒以从信袭封；从信卒，以世规袭封。世规卒，世清
以本宫之长，得封申国公。熙宁中，坐上书请袭曾祖
越懿王封不当夺一官，既而议者是其说，乃迁越州
观察使，袭封越国公，进会稽郡王，至保信军留后。爱
诸弟，作《棣萼会》于邸中。会元丰升祔，四后受命告庙，
万属疾，自力就事。未几薨。赠安化军节度使、开府仪
同三司、虢王，谥恭安。子令廓嗣，元符三年改今封安
定郡王。